02250083 | Jaarboeke 2016 | Universiteit van Pretoria
Program: MIT Inligtingstelsels
02250083 Fakulteit Ingenieurswese, Bou-omgewing en Inligtingtegnologie
Behoudens die bepalings van G Regulasies G.1.3 en G.54, is ? toepaslike honneursgraad 'n vereiste vir toelating.
Die Dekaan het 'n beslissingsbevoegdheid ten opsigte van aangeleenthede waarvoor nie in die G.Regulasies of fakulteitspesifiek regulasies voorsiening gemaak word nie.
'n Kandidaat kan deur die voorsitter van die Skool vir Inligtingtegnologie toelating tot 'n magistergraad geweier word, indien hy of sy nie aan die standaard van bekwaamheid in die vak, soos deur die departement bepaal, voldoen nie, met dien verstande dat 'n kandidaat wat nie aan die vereiste bekwaamheid voldoen nie, toegelaat kan word op voorwaarde dat hy of sy addisionele studieopdragte voltooi en/of eksamens aflê.
Die voorsitter van die Skool vir Inligtingtegnologie kan addisionele vereistes vir toelating stel.
Spesifieke departemente het spesifieke toelatingsvereistes wat in die Nagraadse Fakulteitsbrosjure gepubliseer word.
Studentegetalle sal bepaal word ooreenkomstig die groeistrategie van die Universiteit van Pretoria soos goedgekeur deur Hoofbestuur.
Die Dekaan behou die reg voor om verdienstelike kandidate toe te laat om die diversiteit van die studenteprofiel te bevorder.
Die Dekaan kan in die loop van 'n akademiese jaar, op aanbeveling van die Nagraadse Komitee, die registrasie van 'n student kanselleer, indien sy/haar akademiese vordering nie bevredigend is nie.
Studie moet binne vier jaar na eerste registrasie vir die graad voltooi word, met dien verstande dat die Dekaan, op aanbeveling van die betrokke Departementshoof, in buitengewone omstandighede 'n vasgestelde beperkte verlenging van die tydperk kan goedkeur.
'n Verhandeling moet ingedien word in ooreenstemming met 'n studieveld soos deur die Departement goedgekeur.